Klubben har siden [[Superisligaen 2014-15|sæsonen 2014-15]] haft en professionel eliteoverbygning administreret af Gentofte Stars Elite ApS, der spiller i [[Superisligaen]]. Den første sæson spillede eliteholdet under navnet [[Unibet Stars Gentofte]], men derefter har holdet spillet med samme navn som moderklubben, Gentofte Stars. I [[Superisligaen 2014-15|den første sæson]] sluttede holdet på 10.- og dermed sidstepladsen i ligaen og kvalificerede sig derfor ikke til slutspillet for de bedste otte hold. [[Superisligaen 2015-16|Den følgende sæson]] lå holdet i store dele af grundspillet på en slutspilsplads men blev til allersidst overhalet af [[Aalborg Pirates]] og gik dermed glip af slutspilsdeltagelse for anden sæson i træk. I den tredje sæson, [[Superisligaen 2016-17|2016-17]], endte holdet på sjettepladsen i grundspillet og gik videre til kvartfinalen for første gang siden dets tilbagevenden til [[Superisligaen|den bedste række]]. Holdet vandt 4-3 i kampe over grundspilsvinderen [[Aalborg Pirates]] i kvartfinalen og 4-1 over [[Odense Bulldogs]] i semifinalen og kvalificerede sig dermed til DM-finalen som det første [[Sjælland|sjællandske]] hold, siden [[Rungsted Cobras]] vandt [[Superisligaen 2001-02|DM-titlen i 2002]].
Historie Foreninger Organisationer